DEMCO วิ่งแรง 6% หลังคว้างานใหม่ ดัน backlog ทะลุ 3.5 พันลบ
DEMCO วิ่งแรง 6% หลังคว้างานใหม่ ดัน backlog ทะลุ 3.5 พันลบ อยู่ที่ 2.40 บาท บวก 0.14 บาท หรือ 6.19% มูลค่าซื้อขาย 3.20 ล้านบาท
DEMCO วิ่งแรง 6% หลังคว้างานใหม่ ดัน backlog ทะลุ 3.5 พันลบ อยู่ที่ 2.40 บาท บวก 0.14 บาท หรือ 6.19% มูลค่าซื้อขาย 3.20 ล้านบาท
8 พ.ค. 2563

ผู้สื่อข่าวรายงานว่า ราคาหุ้น บริษัท เด็มโก้ จำกัด (มหาชน) หรือ DEMCO ล่าสุด ณ เวลา 15.00 น. อยู่ที่ 2.40 บาท บวก 0.14 บาท หรือ 6.19% สูงสุดที่ 2.44 บาท ต่ำสุดที่ 2.30 บาท ด้วยมูลค่าซื้อขาย 3.20 ล้านบาท

โดยราคาหุ้นปรับตัวขึ้น หลังบริษัทเซ็นรับงานสร้าง 2 สถานีไฟฟ้าของการไฟฟ้าส่วนภูมิภาค (กฟภ.) มูลค่ารวม 328.39 ล้านบาท ดัน backlog เพิ่มเป็น 3.57 พันลบ.
ทั้งนี้ นายพงษ์ศักดิ์ ศิริคุปต์ กรรมการผู้จัดการ DEMCO เปิดเผยว่า แม้จะมีสถานการณ์การแพร่ระบาดไวรัสโควิด-19 แต่ DEMCO ยังคงเดินหน้าขยายงานตามแผนที่วางไว้ทั้งในส่วนของการประมูลงานภาครัฐและเอกชน ซึ่งหลังจากการเข้ารับงานจาก กฟภ.ในครั้งนี้ ทำให้มีงานในมือรอรับรู้รายได้ (Backlog) เพิ่มขึ้นเป็น 3,574 ล้านบาท
ส่วนในช่วงที่เหลือของปีนี้ คาดว่าจะมีงานใหม่ๆ ของภาครัฐออกมาอย่างต่อเนื่อง โดยจะมีการเปิดประมูลงานมูลค่ารวมประมาณ 50,000 ล้านบาท เช่น งานของการไฟฟ้าฝ่ายผลิตแห่งประเทศไทย (กฟผ.) คาดจะมีออกมาประมูล 40,000 ล้านบาท  กฟภ.คาดจะมีงานออกมา 7,000 ล้านบาท และงานย้ายงานสายไฟฟ้าลงใต้ดินประมาณ 3,000 ล้านบาท ซึ่งบริษัทมีความพร้อมเข้าร่วมประมูลงานและมีโอกาสได้งานใหม่เพิ่มเติม ซึ่งจะช่วยผลักดันผลการดำเนินงานของ DEMCO ในปี 63 นี้เข้าสู่โหมดการเติบโตรอบใหม่ตามแผนจากการขยายการลงทุนโครงสร้างพื้นฐานของภาครัฐ